Βάση Εσπεράνσα

Η Βάση Εσπερανσα είναι ερευνητικός σταθμός της Αργεντινής και οικισμός στη βορειοδυτική Ανταρκτική.

 Περιγραφή 
Χτισμένη το 1953,Interview with General Leal by the Meeting channel official site ESPERANZA at marambio.aq η βάση φιλοξενεί 55 κατοίκους το χειμώνα, συμπεριλαμβανομένων 10 οικογενειών και 2 δασκάλων. Το σχολείο Presidente Raúl Ricardo Alfonsín ιδρύθηκε το 1978 και απέκτησε ανεξάρτητο καθεστώς το 1997. Η βάση διαθέτει γραφείο μητρώου (της Αργεντινής) όπου καταγράφονται οι γεννήσεις και οι γάμοι.Registro civil "Base Esperanza"  Η βάση διαθέτει τουριστικές εγκαταστάσεις που επισκέπτονται περίπου 1.100 τουρίστες κάθε χρόνο. Τα 43 κτίρια του σταθμού έχουν συνολικό χώρο 3.744 τετραγωνικών μέτρων.Google Earth δορυφορικές εικόνες 

Τα ερευνητικά έργα περιλαμβάνουν: σεισμολογία, ωκεανογραφία, παράκτια οικολογία, βιολογία, γεωλογία και άλλα.

 Άνθρωποι 
Η βάση έχει φήμη, επειδή είναι η γενέτειρα του Εμίλιο Μάρκος Πάλμα, του πρώτου ανθρώπου που γεννήθηκε στην Ανταρκτική. Από τότε έχουν γεννηθεί τουλάχιστον άλλα 10 παιδιά στην βάση.60 años de Base Esperanza  - Fundación MarambioEl primer antártico es argentino  - Fundación Marambio

 Κλίμα 
Το κλίμα ταξινομείται ως πολική Τούντρα στην Κλιματική ταξινόμηση Κέππεν.

Οι μέσες μηνιαίες θερμοκρασίες κυμαίνονται από -10,5 °C τον Ιούνιο και έως 1,4 °C τον Ιανουάριο, τον θερμότερο μήνα. Κατά τη διάρκεια του καλοκαιριού (Δεκέμβριος-Φεβρουάριος), η μέση υψηλή θερμοκρασία κυμαίνεται μεταξύ 3,7 και 4,3 °C ενώ η μέση χαμηλή είναι μεταξύ -2,0 έως -1,2 °C. Το χειμώνα, οι μέσες θερμοκρασίες είναι γύρω στους -6,0 °C. Η υψηλότερη καταγραφείσα θερμοκρασία ήταν 17,5 °C στις 24 Μαρτίου 2015. Η χαμηλότερη θερμοκρασία που σημειώθηκε ποτέ είναι -38,4 °C στις 18 Ιουλίου 1994.

 Παραπομπές 

Κατηγορία:Οικισμοί της Ανταρκτικής